Peking Express

Peking Express é un programa de telerrealidade creado en Bélxica e os Países Baixos e que ten versións noutros países como Alemaña, Dinamarca, España, Francia, Noruega ou Suecia. Este concurso é á súa vez unha versión do formato orixinal The amazing race, adaptado para non ser acusado de plaxio. En Marrocos, a canle 2M fixo a súa propia versión chamada Dakar-Fez Express, que como o seu nome indica, é unha ruta dende Dakar (Senegal) ata Fez (Marrocos), pasando por Mauritania.

 Formato 
 Mecánica do concurso 
No concurso, dez parellas teñen que percorrer os 10.000 km que separan dúas cidades en 13 etapas de 3 días cada unha; a parella que chegue na última posición en cada etapa é eliminada, a non ser que os salve un sobre que leva a parella gañadora da anterior etapa. Os concursantes teñen un presuposto dun euro por persoa e día para conseguir comida, mentres que o transporte e o aloxamento teñen que conseguilo gratuítamente.

 Xogos de inmunidade 
Á metade de cada etapa os concursantes chegan a un punto no que se encontra un libro vermello no que teñen que asinar, de todos eles, os máis rápidos participan nun xogo que lles pode facer gañar a inmunidade. A parella que gañe este xogo consegue un adhesivo vermello co seu nome que lles impide ser eliminados nesa etapa mesmo.

 Eliminación 
Ao final de cada etapa, o/a director/a de carreira informa ás parellas da súa posición na mesma. A parella que chega na última posición debe abandonar o concurso, a non ser que o sobre lacrado que leva a parella gañadora da última etapa sexa de cor verde. Se o sobre contén unha tarxeta vermella, a parella abandona inmediatamente o concurso.

Nas etapas nas que o sobre lacrado é verde, e que polo tanto non son eliminatorias, pasan á seguinte etapa tódolos concursantes; mais a parella que chegou na última posición e foi salvada polo sobre verde deberá facer o percorrido cun hándicap. O hándicap pode ralentizar a viaxe desta parella, aínda que isto depende en gran parte da pericia dos concursantes.

 O kit de supervivencia 
Os concursantes contan cunha serie de elementos que lles son útiles para cubrir as súas etapas:

 A mochila: levan a roupa, a comida que puideron mercar e os sacos para durmir á intemperie. Cada aventureiros debe levar a súa mochila obrigatoriamente á hora de chegar ao libro vermello ou á meta.
 Un busca: con el reciben ordes do programa, como a de que a certa hora a carreira se para e deben abandonar o medio de transport no que se encontren para procurar aloxamento ou proseguir a marcha a pé.
 Mapa: o mapa márcalles onde teñen que ir e por que zonas poden desprazarse.
 Fichas de idioma: as fichas de idioma axudan aos concursantes a comunicarse cos habitantes de cada país.

 Edicións existentes 

NomePaísesPresentadorRutaCanlePáxina OficialPeking ExpressPaíses BaixosBélxicaArt Rooijakkers & Roos Van Acker  Ernst-Paul Hasselbach (2004)2004: Moscova - Pequín   2005: Pequín - Bombai   2006: Rach Soi  - Lhasa 20px  2006: Gangotri - Cochin   2007: Río de Xaneiro - Lima   2008: Cidade de México - Caracas 20pxNET 5 & VT4VT4  NET 5Pékin expressFranciaStéphane Rotenberg2006: París - Pskov - Pequín     
2007: Pequín - Bombai     
2008: Río de Xaneiro - Lima    
2009: Baía de Ha Long - Balí  20px    
2010: Nueva Loja - Ushuaia    
2010: Gangotri - Pondichery  
2011: Giza - Cidade do Cabo      
2012: Seúl - Sydney    
2013: A Habana - Miami   M6Páxina OficialPeking ExpressAlemañaPatrice Bouédibéla2005: Moscova - Pequín RTL -Peking ExpressDinamarca  Suecia  Noruega -2007: Moscova - Pequín TVNorge, Kanal 5 & Kanal 5TVNorgePequín ExpressEspaña Paula Vázquez (2008)  Raquel Sánchez Silva (2009-2010) Jesús Vázquez (2011) 2008: Madrid - Pskov - Pequín   2009: Pequín - Bombai   2010: Hanoi - Balí 20px  2011: Kenya - Cidade do Cabo  Cuatro Páxina OficialDakar Fès ExpressMarrocos Hicham Mesrar 2011: Dakar - Fez  2M Páxina Oficial

 Véxase tamén 
 Ligazóns externas 
 Web oficial do programa en España 

Categoría:Concursos de televisión
Categoría:Concursos de televisión de España